**KÉK ELEFÁNT**  
Közösségi Tér és Ifjúsági Iroda

6000 Kecskemét, Battyhány u. 33.

Tel.: 76/475-022

kek.elefant@helpi.hu

**H Á Z I R E N D**

**1. A házirend érvényes:**

A Hírös Agóra Nonprofit Kft. által működtetett ***Kék Elefánt Közösségi Tér és Ifjúsági Iroda*** területén:

Telephely címe: 6000 Kecskemét, Batthyány utca 33.

Telefon/Fax:76/475-022

Honlap: [www.hirosagora.hu](http://www.hirosagora.hu)   
E-mail: [kekelefant@hirosagora.hu](mailto:kekelefant@hirosagora.hu)

**2. A közösségi terek nyitva tartása:**

**NYITOTT TÉR SZOLGÁLTATÁSOK IDEJÉN:**

Kedd: 14 -19 óráig

Szerda: 14 - 19 óráig

Péntek: 14 -19 óráig

A nyitva tartás tanítási szünetekben, illetve alkalmi rendezvények miatt változhat, erről a változás előtt legalább 7 nappal értesítjük látogatóinkat.

**3. A közösségi tér használata és a látogatókra vonatkozó szabályok:**

A házirend összeállításánál 5 területet emeltünk ki, ezek mindegyikét kötheted valamely ujjadhoz a kezeden, hogy könnyen megjegyezhetőek és betarthatóak legyenek.

Kisujj – Biztonság

Gyűrűs ujj – Elköteleződés/együttműködés

Középső ujj – Tisztelet

Mutató ujj – Felelősség

Hüvelykujj – Jó kedv

***3.1. Biztonság:***

* Egymás, és a közösségi tér épségének és nyugalmának megőrzése érdekében a teremben nem kívánatos a verekedés, rohangálás, ordibálás, illetve bármilyen erőszakos megnyilvánulás.
* A közösségi tér épületébe balesetveszélyes, tűzveszélyes tárgyakat, behozni, tárolni szigorúan tilos.
* A közösségi térben található műszaki, technikai berendezéseket csak a közösségi tér munkatársai működtethetik.
* A közösségi térbe kisállatot behozni tilos! Kivételt képeznek ez alól a foglalkozásokon bemutatásra kerülő illetve közreműködő állatok.
* A társaság személy- és vagyonbiztonsági okokból térfigyelő rendszert alkalmaz.
* A WIFI szolgáltatás ingyenesen, jelszóval/nélkül elérhető. Kérjük, vedd figyelembe az 1999. évi LXXVI. Törvény előírásait a szerzői jogok védelméről! A közösségi nyílt, telepített internet használatára külön szabályzat érvényes.
* Minden látogatónkra, így rád is kötelezően vonatkozik a tűz- munka- és balesetvédelmi szabályok betartása. Elsősegély doboz, segélyhívás, tűz és munkavédelmi szabályzatok az ügyeletes munkatársnál érhetők el.

***3.2. Elkötelezettség/együttműködés:***

* Vitás esetekben lehetőséget teremtünk a kérdés, probléma, helyzet megbeszélésére.
* Évente lehetőséget adunk a fiataloknak a házirend közös átdolgozására.
* Korhatáros és tiltott szerek (alkohol, kábítószerek) befolyásoltsága alatt a közösségi tereket nem látogathatod! E szerek fogyasztása a közösségi terekben és azok közvetlen környezetében is TILOS!
* A hatályos jogszabályok értelmében a dohányzás a közösségi terek épületének bejáratától számított 5 méteren belül TILOS!

***3.3. Tisztelet:***

* Tiszteletet és kulturált magatartást tanúsítunk a közösségi tér munkatársaival és a kortársaival szemben.
* Tiszteletet és kulturált magatartást tanúsítunk a járókelőkkel, és a környéken lakókkal szemben.
* A programok zavartalan lezajlásához szükséges nyugalmat a fiatalok kötelesek tiszteletben tartani, és a közösségi tér munkatársai, valamint a programszervezők erre vonatkozó kéréseit figyelembe venni.
* A közösségi térben csak a közösségi és társas élet szabályainak megfelelő kulturált megjelenés és magatartás fogadható el.

***3.4. Felelősség:***

* A közösségi térben mindenki saját felelősségére tartózkodik!
* A fiatalnak felelőssége saját és társai testi és lelki épségének és egészségének megóvása.
* A fiatal felelősséget vállal a tisztaságáért, rendért, egymás és a közösségi tér tulajdonának megóvásáért.
* A közösségi térben található technikai eszközök (pl.: projektor, hangtechnika) használata előtt a közösségi tér munkatársának engedélyét kell kérni.
* A helyiségekben található technikai eszközökért az azokat használó teljes felelősségének tudatában - anyagilag is - felelős!
* A szervezett programok ideje alatt a szabályokat, szolgáltatásokat az ügyeletes illetve a program szervezői korlátozhatják. Ezt az ajtóra- és egyéb webes felültre kitett hirdetéssel, illetve a közösségi terekbe betérőkkel személyesen közöljük.
* A házirend figyelmen kívül hagyása - mint mindenhol - következményekkel jár (szolgáltatások és eszközök használatának időszakos vagy teljes korlátozása).

***3.5. Jókedv:***

* Kérjük, tegyél TE is a pozitív légkör megteremtéséért.
* A jókedvű játék és együttlét rajtad is múlik…

**4. Kiegészítő szabályok:**

***4.1. A BEFOGADÓ TÉR SZOLGÁLTATÁSRA VONATKOZÓ KIEGÉSZÍTŐ SZABÁLYOK:***

Ifjúsági csoportoknak közösségeknek biztosítunk lehetőséget arra, hogy megtartsák összejövetelüket, programjukat, foglalkozásukat, próbájukat.

Ezeket az alkalmakat előre egyeztetve a munkatárssal és a használatba vételi nyilatkozat és/vagy bérleti szerződés kitöltésével lehet igénybe venni.

Szükség esetén a rendelkezésre álló eszközparkunkat is igénybe lehet venni. Igényedet az előzetes egyeztetések során jelezd!

***4.2. KIEGÉSZÍTŐ SZABÁLYOK SAJÁT SZERVEZÉSŰ PROGRAMOK IDEJÉN:***

Tanfolyamokon, szakkörökön alapvetően csak a csoport tagjai vehetnek részt, külső érdeklődők csak alkalmi jelleggel, a csoportvezető engedélyével látogathatják a programot.

Gyermek csoport esetén a foglalkoztató teremben felnőtt felügyelete/jelenléte szükséges.

A foglalkozások ideje alatt, a résztvevő gyermekek testi épségéért a mindenkori csoportvezető tartozik felelősséggel.

***4.3. A MUNKATÁRSI TERÜLET HASZNÁLATA:***

A közösségi terek munkatársi területét csak a munkatársak felügyeletével használhatod, ezen területre engedély nélkül belépni TILOS!

***4.4. SZÁMÍTÓGÉP HASZNÁLAT SZABÁLYAI:***

A Kék Elefánt Közösségi Tér és Ifjúsági Irodában használhatsz számítógépeket.

A számítógépet egyszerre 30 percig használhatod! Ha lejárt a fél órád, van lehetőséged tovább maradni, azonban, ha más valaki, aki még nem gépezett, szeretne, annak át kell adnod a gépet.

Az internet használat tartalmilag szabad, kivétel:

* Ne tölts le semmilyen adatot (zenét, filmet, játékot…)
* Ne nyiss meg 18 –as korhatáros oldalakat (erőszakos, pornográf…)
* Ha nem vagy biztos valamiben, kérd az ügyeletes munkatárs segítségét.

***4.5. STÚDIÓ HASZNÁLAT SZABÁLYAI:***

A Kék Elefánt Közösségi Tér és Ifjúsági Irodában lehetőséged van hangstúdiót használni az alábbi szabályok szerint:

* A hangstúdiót csak előzetes egyeztetés tudod használni!
* A hangstúdiót a közösségi tér munkatársának engedélyévelés/vagy felügyelete mellett tudod használni a használatba vételi nyilatkozat és/vagy bérleti szerződés kitöltését követően.
* A helyiségekben található technikai eszközökért az azokat használó teljes felelősségének tudatában - anyagilag is - felelős!
* A hangstúdió területére élelmiszert és italt bevinni és azokat ott fogyasztani TILOS!

**5. Záró rendelkezések:**

A Házirendet a közösségi terek látogatása során köteles vagy betartani!

A közösségi tereket működtető Társaság fenntartja a jogot, hogy a házirendet be nem tartó egyénektől és csoportoktól az intézmény használatának, látogatásának lehetőségét megtagadja.

A közösségi terek rendezvényein való részvétellel látogatóink hozzájárulnak olyan képmás vagy hangfelvétel - nyomtatott vagy elektronikus formában való - közzétételéhez, amelyen ők és/vagy gyermekeik szerepelnek. Jogforrás: 2013. évi V. Törvény.

Kérjük, esetleges észrevételeiddel fordulj közvetlenül a közösségi terek munkatársaihoz.

**Kellemes itt tartózkodást, örömteli élményeket kívánunk!**

Bak Lajos

ügyvezető igazgató

Hírös Agóra Nonprofit Kft.